





Anexă la HCL nr. 204 din 20 octombrie 2022 

privind actualizarea Regulamentului pentru gestionarea câinilor fără stăpân de pe raza teritorială a UAT Municipiul Marghita
            Preşedinte de şedinţă                                         Contrasemnează
        Florentina Angela TOIA                                        Secretar General 

                                                                                       Cornelia DEMETER

REGULAMENT

actualizat 

pentru gestionarea câinilor fără stăpân de pe raza teritorială a UAT Municipiul Marghita
CAPITOLUL I

Dispozitii generale

Art.1.

Prezentul Regulament de organizare şi funcţionare stabileşte cadrul juridic şi condiţiile în care se desfăşoară activitatea Serviciului pentru gestionarea câinilor fără stăpân de pe raza teritorială a UAT Municipiul Marghita, în conformitate cu principiile şi reglementările prevăzute în:

· OUG  nr. 155/2001 privind aprobarea programului de gestionare a câinilor fără stăpân, cu modificările și completările ulterioare;

· HG nr. 20/2021 pentru modificarea și completarea Normelor metodologice de aplicare a OUG nr.155/2001 privind aprobarea programului de gestionare a câinilor fără stăpân, aprobate prin HG nr. 1059/2013, cu modificările și completările ulterioare;

· Legea nr.227/2002 pentru aprobarea OUG nr.155/2001 privind aprobarea programului de gestionare a câinilor fără stăpân, cu modificările și completările ulterioare;

· Legea nr.205/2004 privind protectia animalelor, republicata, cu modificările și completările ulterioare;

· Ordinul nr.31/523 din 31.03.2008 pentru aprobarea Normelor metodologice de aplicare a Legii nr. 205/2004 privind protecţia animalelor;

· Ordinul nr.1 din 7 ianuarie 2014 pentru aprobarea Normelor privind identificarea şi înregistrarea câinilor cu stăpân emis de Autoritatea Naţională Sanitară Veterinară şi pentru Siguranţa Alimentelor;

· Regulamentul (CE) nr. 1/2005 al Consiliului din 22 decembrie 2004 privind protectia animalelor in timpul transportului.

Art.2.

În sensul prezentului regulament, termenii şi expresiile de mai jos au următoarele semnificaţii:

a) câine fără stăpân - orice câine crescut, adăpostit, ţinut pe domeniul public, în locuri publice sau în spaţiile adiacente acestora, în afara proprietăţii stăpânului sau deţinătorului acestuia, necontrolat, nesupravegheat, liber, abandonat, inclusiv cei identificaţi prin microcipare sau alt mijloc alternativ de identificare, stabilit de către Autoritatea Naţională Sanitară Veterinară şi pentru Siguranţa Alimentelor.

b) deţinător de câine - proprietarul câinelui, precum şi orice persoană care are în îngrijire unul sau mai mulţi câini;

c) sterilizare - operaţiune prin care se realizează suprimarea funcţiei reproducătoare a câinilor;

d) revendicarea câinelui - solicitarea de restituire formulata de persoana care a detinut anterior cainele;

e) abandonul câinelui - lăsarea unui câine, aflat în proprietatea şi/sau îngrijirea omului, pe domeniul public, fără hrană, adăpost şi tratament medical;
f) eutanasierea - act de sacrificare prin procedee rapide şi nedureroase a câinilor fără stăpân care sunt bolnavi cronici şi incurabili ori care nu au fost revendicaţi sau adoptaţi în condiţiile şi în termenele stabilite de lege;

g) adăpost public - adăpost pentru câinii fară stăpân ce aparţine unităţilor administrativ- teritoriale şi deserveşte aceste unităţi, administrat de operatorii serviciilor specializate pentru gestionarea câinilor fără stăpân;

h) adăpost privat - adăpost pentru câinii fără stăpân, care aparţine unei persoane juridice, asociaţie sau fundaţie care desfăşoară activităţi în domeniul protecţiei animalelor;

i) adopţie - procedura de preluare în proprietate a câinilor fără stăpân din adăposturi, de către persoane fizice sau juridice, cu respectarea prevederilor art. 5 din Legea nr.205/2004 privind protecţia animalelor, cu modificările şi completările ulterioare;

j) adopţie la distanţă - procedura prin care, în condiţiile prevederilor art.7 alin.(2) şi (5) din Ordonanţa de urgenţă a Guvernului nr.155/2001, cu modificările şi completările ulterioare, persoanele fizice sau juridice îşi pot asuma responsibilitatea suportării cheltuielilor necesare întreţinerii câinilor fără stăpân în adăposturile publice peste perioada prevăzută la art.4 alin.(1) din această ordonanţă de urgenţă a Guvernului;

k) capturare - operaţiunea de prindere a câinilor efectuată de către operatorii serviciilor specializate de gestionare a câinilor fără stăpân;

l) câine agresiv - orice câine definit ca atare de Ordonanţa de urgenţă a Guvernului nr. 55/2002 privind regimul de deţinere al câinilor periculoşi sau agresivi, aprobată cu modificări prin Legea nr. 60/2004;

m) câine periculos - orice câine definit ca atare de Ordonanţa de urgenţă a Guvernului nr. 55/2002, cu modificările ulterioare;

n) câine utilitar - orice câine folosit de unităţile de poliţie, de jandarmerie, de alte unităţi militare, de unităţile vamale, de serviciile de securitate, protecţie şi pază, de persoanele cu dizabilităţi, precum şi orice câinie folosit în caz de dezastre sau de către organizaţiile neguvernamentale în activităţile educative, terapeutice, de căutare şi salvare sau utilitare

o) câine de rasă comună - orice câine care nu poate fi asimilat unei rase omologate;

p) examen medical - procedura efectuată de un medic veterinar de liberă practică organizat în condiţiile legii prin care se urmăreşte stabilirea statusului de sanatate;

q) gestionarea câinilor fără stăpân - ansamblu de operaţiuni şi proceduri care au ca scop controlul populaţiei de câini fără stăpân;

r) asociaţie sau fundaţie pentru protecţia animalelor - organizaţie neguvernamentală, înfiinţată în temeiul prevederilor Ordonanţei Guvernului nr. 26/2000 cu privire la asociaţii şi fundaţii, aprobată cu modificări si completări prin Legea nr. 246/2005, cu modificările şi completările ulterioare, care desfăşoară activităţi şi acţiuni de protecţie a animalelor şi în al cărei statut figurează scopuri şi activităţi referitoare la protecţia şi bunăstarea animalelor.
s) serviciu specializat pentru gestionarea câinilor fără stăpân-serviciu de utilitate publică, înfiinţat la nivelul unităţilor administrativ-teritoriale respectiv al subdiviziunilor acestora, în condiţiile legii, de consiliul local, în scopul gestionării câinilor fără stăpân de pe raza unităţii administrativ-teritoriale respective;
t) mijloc de identificare - orice dispozitiv de tipul microcipului, crotaliei, tatuajului, medalionului inscripţionat, care conţine informaţii necesare identificării deţinatorului câinelui, respectiv a Serviciului public care a gestionat câinele;

u) firma specializata în capturarea câinilor fără stăpân - societate comercială autorizată, care desfăşoară activităţi de capturare a câinilor fără stăpân.

v) identificare - operaţiunea prin care se ataşează câinelui un mijloc de identificare, precum şi operaţiunea de citire a mijlocului de identificare şi de stabilire a datelor de identitate ale deţinatorului câinelui sau a locului de provenienţă a acestuia;

w) înregistrare - operaţiunea prin care datele inscripţionate pe mijlocul de identificare al animalului, precum şi alte date sunt introduse în registrele de evidenţă a câinilor;

x) microcip - mijloc de identificare electronic omologat, care se implantează sub pielea animalului, în dreptul omoplaţilor şi care conţine un numar unic criptat sub forma unui cod de bare ce poate fi citit cu ajutorul unui dispozitiv electronic;
y) vecini - proprietarii spaţiilor locative care au cel puţin un perete comun cu spaţiul locativ în care urmează să fie adăpostiţi câinii adoptaţi din adăposturile publice;

z) unitate de ecarisare şi unitate de neutralizare a deşeurilor de origine animală - orice unitate definită ca atare la art.2 lit.h) şi j) din Ordonanţa Guvernului nr.47/2005 privind reglementări de neutralizare a deşeurilor de origine animală, aprobată cu modificări prin Legea nr.73/2006, cu modificările ulterioare.

CAPITOLUL II

Organizarea si funcţionarea Serviciului pentru gestionarea câinilor fără stăpân de pe raza teritorială a UAT Municipiul Marghita
Art.3.

Serviciul pentru gestionarea câinilor fără stăpân de pe raza teritorială a UAT Municipiul Marghita acţionează în interesul comunităţii locale şi răspunde faţă de modul în care organizează, coordonează şi controlează gestionarea câinilor fără stăpân din Municipiul Marghita.
Art.4.

Serviciul pentru gestionarea câinilor fără stăpân de pe raza teritorială a UAT Municipiul Marghita este organizat si functionează în cadrul Serviciului Public de Alimentare cu Apă, Canalizare si Salubrizare Marghita – SPAACS Marghita.
Art.5.

Serviciul pentru gestionarea câinilor fără stăpân de pe raza teritorială a UAT Municipiul Marghita urmăreşte reducerea numărului de câini fără stăpân, ameliorarea sănătăţii şi bunăstării câinilor din adăposturi, stoparea înmulţirii necontrolate a câinilor de rasă comună, prevenirea abandonului şi al pierderii câinilor, facilitarea recuperării câinilor pierduţi, reducerea apariţiei rabiei şi a altor zoonoze, reducerea riscurilor asupra sănătăţii oamenilor, precum şi prevenirea agresivităţii asupra oamenilor şi animalelor.
Art.6.

Prin Serviciul pentru gestionarea câinilor fără stăpân de pe raza teritorială a UAT Municipiul Marghita se realizează următoarele activităţi, în conformitate cu prevederile prezentului regulament:

a) capturarea câinilor fără stăpân;

b) transportul câinilor capturati în adapost;

c) cazarea, hrănirea, deparazitarea, vaccinarea, sterilizarea şi controlul bolilor câinilor în adăposturi cu respectarea normelor şi măsurilor sanitar-veterinare in vigoare;

d) identificarea şi înregistrarea câinilor fără stăpân exclusiv cu medicii veterinari de liberă practică, organizaţi în condiţiile legii.

e) eutanasierea câinilor fără stăpân care sunt bolnavi cronici şi incurabili ori care nu au fost revendicaţi sau adoptaţi în condiţiile şi în termenele stabilite prin prezentul regulament;

f) adoptia si revendicarea câinilor.
Art.7. 

(1) Serviciul pentru gestionarea câinilor fără stăpân de pe raza teritorială a UAT Municipiul Marghita, în baza evaluarii numărului de câini fără stăpân aflaţi pe raza Municipiului Marghita, va întocmi un plan de acţiune pentru gestionarea acestora.
(2) Planul de acţiune va conţine cel puţin următoarele elemente:

a)  prezentarea teritoriului (suprafaţă, număr locuitori);
b) evaluarea numărului de câini fără stăpan sterilizaţi şi nesterilizaţi de pe raza teritoriului;
c) prezentarea resurselor materiale necesare (număr mijloace de transport şi capacitatea acestora, capacitatea de cazare totală, capacitatea de cazare alocată pentru câinii adoptaţi la distanţă);

d)  prezentarea resurselor de personal necesare (personal pentru transport, personal pentru capturare, personal pentru îngrijire);

e) prezentarea acţiunilor care vor fi întreprinse;

f) planificarea acţiunilor (grafic anual al acţiunilor, defalcat pe luni);

g) hărţi detaliate ale teritoriului cu distribuţia populaţiei de câini fără stapân;

h) termene precise pentru aplicarea măsurilor;

i) termene pentru reevaluarea numărului de câini fără stăpân de pe raza teritoriului care trebuie efectuată semestrial.
(3) Dupa întocmire, planul de acţiune va fi avizat de către instituția Arhitectului Sef din cadrul UAT Municipiul Marghita.

Art.8.

Serviciul pentru gestionarea câinilor fără stăpân de pe raza teritorială a UAT Municipiul Marghita va gestiona baza de date organizată la nivelul Municipiului Marghita.

Art.9.

Serviciul pentru gestionarea câinilor fără stăpân de pe raza teritorială a UAT Municipiul Marghita ține evidenta câinilor fără stăpân capturaţi pe raza Municipiului Marghita în Registrul de evidenţă a câinilor fără stăpân înfiintat în cadrul serviciului.

Art.10.
UAT Municipiul Marghita asigură încadrarea în Serviciul pentru gestionarea câinilor fără stăpân de pe raza teritorială a UAT Municipiul Marghita a unui tehnician veterinar pentru evidenţă şi supraveghere, iar identificarea şi înregistrarea câinilor fără stăpân se va efectua exclusiv cu un medic veterinar de liberă practică, organizat în condiţiile legii, a cărui servicii sunt contractate de catre primărie.
Art.11.
Personalul veterinar încadrat în cadrul Serviciului pentru gestionarea câinilor fără stăpân de pe raza teritorială a UAT Municipiul Marghita are următoarele competenţe:

a) supravegherea animalelor capturate şi adăpostite;

b) colectarea documentelor întocmite de personalul implicat în capturarea, manipularea şi transportul animalelor;

c) înregistrarea câinilor fără stăpân, utilizând formularul individual de capturare al cărui model este prevăzut în Anexa nr.5 la prezentul regulament.
Art.12.
Personalul din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita este obligat să deservească permanent adăpostul public pentru câinii fără stăpân în vederea supravegherii câinilor timp de 24 de ore pe zi, a adăpării suplimentare a câinilor si a hrănirii acestora, minim cu frecventa prevazuta în Anexa nr.1 la prezentul regulament.
Art.13. 
Personalul din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita are obligația să asigure tuturor câinilor din adapostul public condiții de cazare, hrană şi apă în cantitate suficientă, posibilitate de mişcare suficientă, tratament medical, îngrijire şi atenţie, în conformitate cu prevederile Legii nr.205/2004 privind protectia animalelor, cu modificarile si completarile ulterioare, precum si cu prevederile din Anexa nr.1 si Anexa nr.2 la prezentul regulament.
Art.14. 
Personalul Serviciului pentru gestionarea câinilor fără stăpân de pe raza teritorială a UAT Municipiul Marghita are obligaţia de a comunica lunar la Direcţia Sanitară Veterinară şi pentru Siguranţa Alimentelor Bihor numărul de câini înregistraţi şi numărul de microcip.
Art.15. 
Serviciul pentru gestionarea câinilor fără stăpân de pe raza teritorială a UAT Municipiul Marghita poate încheia protocoale de colaborare cu unitatile administrativ-teritoriale din județul Bihor,  protocoale care se vor comunica Autoritatii Nationale Sanitare Veterinare și pentru Siguranta Alimentelor.
Art.16. 
Serviciul pentru gestionarea câinilor fără stăpân de pe raza teritorială a UAT Municipiul Marghita poate încheia parteneriate, aprobate de Consiliul Local al Municipiului Marghita, cu organizaţiile de protecţie a animalelor interesate de promovarea adopţiilor şi sterilizarea câinilor.

Art.17.
(1) Activitatea de capturare a câinilor fără stăpân din Municipiul Marghita se efectuează în tot cursul anului, conform programului de activitate, prin Serviciul pentru gestionarea câinilor fără stăpân de pe raza teritorială a UAT Municipiul Marghita autorizat si dotat cu echipamente de lucru şi dispozitive speciale prevazute în Anexa nr.2 la prezentul regulament.

(2) Sesizarile privind existenta câinilor fără stăpân pe domeniul public al Municipiului Marghita pot fi făcute în scris, în timpul programului de lucru, sau telefonic, permanent la numarul de telefon care va fi comunicat prin toate mijloacele de comunicare ale UAT Municipiul Marghita.
(3) Personalul din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita asigura solutionarea cazurilor ce fac obiectul sesizarilor în ordinea dată de gravitatea situaţiei reclamate, dar şi de alte activităţi aflate în desfăşurare.
Art.18.
Beneficiarii serviciului pentru gestionarea câinilor fără stăpân, respectiv cetăţenii  Municipiului Marghita și organizaţiile civile pentru protecţia animalelor, au acces la informaţiile publice privind gestionarea câinilor fără stăpân din Municipiul Marghita.

CAPITOLUL III

Adăpostul public pentru câini fără stăpân din Municipiul Marghita
Art.19.
(1) Câinii fără stăpân capturaţi în Municipiul Marghita vor fi transportaţi în adăpostul special amenajat situat în localitatea Marghita, nr. cadastral 105337 (în apropierea stației de Epurare a municipiului) unde vor fi cazaţi, cu respectarea prezentului regulament şi a dispoziţiilor legale.

(2) Adapostul public este administrat de UAT Municipiul Marghita prin Serviciul pentru gestionarea câinilor fără stăpân de pe raza teritorială a UAT Municipiul Marghita.
Art.20.
În adăpostul public vor fi adăpostiţi câinii fără stăpân capturaţi în Municipiul Marghita precum si câinii fără stăpân din unitatile administrativ-teritoriale ale Judetului Bihor, în conditiile încheierii unor protocoale de colaborare între Serviciul pentru gestionarea câinilor fără stăpân de pe raza teritorială a UAT Municipiul Marghita și unitățile administrativ-teritoriale respective din județ.
Art.21.
Adăpostul public din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita va ţine registre speciale, vizate de medicul veterinar de liberă practică, organizat în condiţiile legii, în care se menţionează următoarele: data capturării, data şi ora cazării în adăpost, caracteristicile individuale ale animalului, numărul de câini prinşi, revendicaţi, adoptaţi, returnaţi şi eutanasiaţi, motivul eutanasierii, substanţa utilizată şi numele persoanei care realizează eutanasia, numărul de microcip, numărul fişei de adopţie, data deparazitării, data vaccinării antirabice, data sterilizării, data predării cadavrelor la societatea care executa incinerarea, precum şi persoanele care au instrumentat manoperele respective.
Art.22.
(1) La intrarea în adăpostul public, prin personalul veterinar, se preiau fişele individuale de la echipajele care au realizat capturarea şi transportul câinilor fără stăpân, verifică dacă aceştia sunt identificaţi printr-un mijloc de identificare aprobat potrivit legii şi înregistrează informaţiile minime privind câinii fără stăpân intraţi în adăpost, conform Anexei nr. 8 la prezentul regulament, în Registrul de evidenţă a câinilor fără stăpân.

(2) Dupa înregistare, câinii fără stăpân sunt examinaţi medical de către medicul veterinar, organizat potrivit legii.

(3) Personalul din Serviciul pentru gestionarea câinilor fără stăpân de pe raza teritorială a UAT Municipiul Marghita are obligația, ca la intrarea în adapost, fiecare câine să primeasca un număr unic de identificare, reprezentat de numărul de ordine din registrul de intrare în adăpost, dacă acesta se ţine pe suport de hârtie, respectiv numărul generat de sistem în cazul registrului electronic. Acest număr unic de identificare se alocă şi în cazul în care câinele a fost identificat anterior prin orice dispozitiv de tipul microcipului, crotaliei, tatuajului, medalionului inscripţionat. Numarul unic de identificare alocat va fi mentionat în formularele prevazute la Anexa nr. 8 si Anexa nr.9 la prezentul regulament.
Art.23.
La intrarea în adapostul public, personalul din Serviciul pentru gestionarea câinilor fără stăpân de pe raza teritorială a UAT Municipiul Marghita, prin medicul veterinar, după examinarea câinilor, va proceda la recuperarea câinilor clinic sănătoşi, câinilor cu boli uşor tratabile, neagresivi, fără diferenţe de sex, vârstă, talie, precum şi a câinilor cu regim special, care vor fi izolaţi de restul animalelor şi adăpostiţi separat pentru a se evita îmbolnăvirea sau agresarea lor prin contactul cu alţi câini.
Art.24.
(1) Adăpostul public din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita va deține un număr suficient de cuşti de izolare destinate câinilor bolnavi sau răniţi, iar animalele bolnave sau rănite vor fi izolate în cuşti adecvate si îngrijite corespunzător pe toată perioada cazării. 
(2) Nu se vor caza mai mulţi câini bolnavi în aceeaşi cuşcă.
Art.25.
(1) Programul de relaţii cu publicul al adăpostului public pentru câinii fără stăpân din Municipiul Marghita va fi afișat la sediul adăpostului, pe site-ul Municipiului Marghita și va fi adus la cunoștința publicului prin orice modalitate de publicitate.

(2) Programul de vizitare, posibilitatea de adopţie sau revendicare se vor afisa la sediul adăpostului public, pe site-ul Municipiului Marghita și va fi adus la cunoștința publicului prin orice modalitate de publicitate.
(3) Programul accesul publicului în adăpostul public pentru câinii fără stăpân din Municipiul Marghita este permis după un program care va fi afișat la sediul adăpostului, pe site-ul Municipiului Marghita și va fi adus la cunoștința publicului prin orice modalitate de publicitate..

(4) Vizitatorii au dreptul să fotografieze şi să filmeze câinii din adăpostul public din Municipiul Marghita.

(5) Vizitatorii au urmatoarele obligatiii:

a) sa respecte programul de vizitare și adoptie din cadrul adăpostului public conform prezentului regulament;

b) sa nu hrănească câinii, să nu introducă obiecte de orice fel în cuști sau țarcuri, să nu provoace sau să nu producă niciun fel de stres câinilor si să respecte semnificatia tablitelor avertizoare din cadrul adăpostului public.
Art.26.
În tarcurile/cuştile comune din adapostul public din Municipiul Marghita vor fi cazaţi câinii fără stăpân capturaţi din același areal şi introduşi în adăpostul public în aceeaşi zi.

Art.27.
(1) Toate țarcurile/cuştile din adăpostul public din Municipiul Marghita se vor individualiza şi marca cu un număr unic pe adăpost, care va fi inscripţionat lizibil pe o placă din material rezistent, fixată la vedere pe peretele cuştii.

(2) Pe fiecare tarc/cuşcă se ataşează un tabel elaborat conform modelului de la Anexa nr. 9 la prezentul regulament.
Art.28.
La adapostirea câinilor fără stăpân în adapostul public din Municipiul Marghita se interzic următoarele:

a) nerespectarea obligativităţii de a hrăni de 3 ori pe zi căţeii cu vârsta cuprinsă între 6​ - 12 săptamâni;

b) nerespectarea obligativităţii de a hrăni de 2 ori pe zi, căţeii cu vârsta cuprinsă între 12 saptămâni - 12 luni;

c) privarea câinilor bolnavi sau răniţi de tratament medical;

d) cazarea căţelelor cu pui în boxe cu alţi câini maturi;

e) cazarea câinilor fără separarea acestora, potrivit criteriilor de talie şi agresivitate prevăzute la Anexa nr. 1 din prezentul regulament;

f) adăpostirea câinilor în ţarcuri/cuşti în care podelele sunt acoperite de apă;

g) aruncarea cu substanţe dezinfectante peste câini în timpul procesului de curăţare a boxelor.
Art.29. 
Este interzisă cazarea câinilor fără stăpân în adăpostul public din Municipiul Marghita în cazul în care nu sunt respectate condiţiile minime de funcţionare prevăzute în Anexa nr. 1 la prezentul regulament.
CAPITOLUL IV

Capturarea, transportul şi adăpostirea câinilor fără stăpân în adăpostul public pentru câinii fără stăpân din  Municipiul Marghita
Art.30. (1) Personalul instruit din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita va captura câinii în următoarea ordine:

a. câinii care circulă liber, fără însoţitor, din preajma şcolilor, grădiniţelor, locurilor de joacă pentru copii, parcurilor, pieţelor publice;

b. câinii care circulă liber, fără însoţitor, în toate locurile publice;

c. câinii care circulă liber, fără însoţitor, în zonele periferice ale localităţilor.
(2) Capturarea, manipularea, încărcarea câinilor fără stăpân în autovehicule şi transportul acestora se va face cu respectarea prevederilor din Anexa nr.2 la prezentului regulament.

(3) Personalul instruit din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita va asigura mijloacele de transport destinate câinilor fără stăpân care vor fi vizibil marcate cu denumirea Serviciului pentru gestionarea câinilor fără stăpân de pe raza teritorială a UAT Municipiul Marghita, cu numărul de telefon, cu indicativul mijlocului de transport, dotate cu cuşti individuale fixate corespunzător pentru a preveni deplasarea lor în timpul călătoriei şi ventilate corespunzător.

(4) Personalul instruit din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita, prin persoanele care capturează câini fără stăpân, este obligat să respecte normele specifice de protecţie a muncii şi să fie instruite corespunzător.

(5) Imobilizarea câinilor fără stăpân, prin administrarea de la distanţă a unor substanţe stupefiante şi psihotrope, cu ajutorul armelor utilitare sau sarbacanelor, trebuie efectuată sub stricta supraveghere a medicului veterinar de liberă practică organizat în condiţiile legii. 

(6) Este interzisă mutarea câinilor fără stăpân din zona în care se află, în altă zonă.
(7) Utilizarea substanţelor stupefiante şi psihotrope la imobilizarea câinilor fără stăpân va fi efectuată numai cu respectarea prevederilor legale în vigoare în materie si a prezentului regulament.
Art.31.
Capturarea, manipularea, încărcarea câinilor fără stăpân în autovehicule şi transportul acestora se va face cu respectarea prevederilor Anexei nr. 2 la prezentul regulament, a prevederilor art.14 alin.(1) din Legea nr. 205/2004 privind protecţia animalelor, cu modificările şi completările ulterioare, a prevederilor art. 3 din Regulamentul (CE) nr. 1/2005 al Consiliului din 22 decembrie 2004 privind protecţia animalelor în timpul transportului şi al operaţiunilor conexe şi de modificare a Directivelor 64/432/CEE şi 93/119/CE şi a Regulamentului (CE) nr. 1255/97, a prevederilor anexei nr. I capitolul I pct. 1, pct. 2 lit. (a), pct. 5 şi capitolul III art. 1 pct. 1.8 lit. a), b), c), d) la Regulamentul (CE) nr. 1/2005, precum şi ale art. 6 alin. (10) din Normele metodologice de aplicare a Legii nr. 205/2004 aprobate prin Ordinul preşedintelui Autorităţii Naţionale Sanitare Veterinare şi pentru Siguranţa Alimentelor şi al ministrului internelor şi reformei administrative nr. 31/523/2008.
Art.32.
La capturarea, manipularea, încărcarea câinilor fără stăpân în autovehicule şi transportul acestora se interzic următoarele:

a) lovirea, înţeparea, rănirea, mutilarea în orice mod a câinilor;

b) manipularea acestora într-un mod care le provoacă dureri sau suferinţe inutile;

c) împuşcarea cu arma cu tranchilizant sau cu sarbacana a câinilor aflaţi în custi sau imobilizaţi în lanţ;

d) capturarea câinilor care nu sunt foarte agresivi, nu sunt suspecţi de a fi turbaţi sau nu sunt situaţi în spaţii inaccesibile, prin administrare de la distanţă a medicamentelor stupefiante şi psihotrope;

e) transportarea câinilor fara custi individuale de transport;
f) transportarea câinilor în mijloace de transport neventilate corespunzător.
Art.33.
În cadrul activitatii de capturare a câinilor fără stăpân, imediat dupa capturarea acestora, personalul specializat din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita completează formularul individual de capturare, conform modelului din Anexa nr.5 la prezentului regulament, cuprinzând informaţiile minime privind câinii fără stăpân capturaţi.
CAPITOLUL V

Informarea populaţiei în vederea revendicării şi adopţiei câinilor fără stăpân din adăpostul public din Municipiul Marghita 

Notificarea deţinătorilor

Art.34. 
(1) Personalul din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita va promova adopţia şi revendicarea câinilor şi va informa constant populaţia din Municipiul Marghita cu privire la programul de funcţionare a adăpostului public pentru câinii fără stăpân, asigurând transparenţa.

(2) În vederea îndeplinirii obligației prevăzută la art.34 alin.(1), personalul din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita va amenaja panouri speciale la intrarea în adăpostul public pentru câinii fără stăpân şi în spaţiile pentru primirea vizitatorilor din incinta adăpostului public, care trebuie să conţină cel puţin următoarele informaţii:

1. data şi locul capturării fiecarui lot de câini, precum şi numărul cuştilor în care câinii respectivi sunt cazaţi;

2. adresa sediului Serviciului pentru gestionarea câinilor fără stăpân, adresa adăpostului public, adresele de e-mail precum şi numerele de telefon;

3. programul de vizitare a adăpostului public din Municipiul Marghita şi programul de revendicare a câinilor fără stăpân.

Art.35.
În cazul în care câinele fără stăpân intrat în adăpostul public din Municipiul Marghita este identificat printr-un mijloc de identificare aprobat potrivit legii, operatorul Serviciului pentru gestionarea câinilor fără stăpân de pe raza teritorială a UAT Municipiul Marghita are următoarele obligaţii:

a) să stabilească identitatea proprietarului, pe baza datelor de identificare ale câinelui din Registrul de evidenţă a câinilor cu stăpân;

b) să notifice proprietarul câinelui, în termen de maxim 24 ore, prin telefon, e-mail sau prin alte mijloace în baza datelor înregistrate în Registrul de evidenţă a câinilor cu stăpân.
Art.36.
În cazul câinilor capturaţi şi care sunt identificaţi prin alte mijloace de identificare decât microcip, prin care se poate stabili identitatea proprietarului, personalul din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita are obligaţia să notifice proprietarul în termen de 24 ore.
Art.37.
Proprietarii care constată dispariţia câinelui sau care sunt anunţaţi de personalul din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita despre faptul că animalul se afla în custodia lor, au obligaţia să se prezinte la adăpostul public din Municipiul Marghita, să revendice şi să preia câinii pe care îi deţin, in termen de maxim 7 zile de la data anuntului.
Art.38. 
În vederea recuperării câinilor revendicaţi, proprietarii care se prezintă după trecerea perioadei de 14 zile lucrătoare de la data intrarii câinelui în adapostul public din Municipiul Marghita, vor achita taxa pentru întreținerea câinelui pentru fiecare zi peste cele 14 zile, conform prevederilor OUG nr.155/2001, cu modificarile si completarile ulerioare.

CAPITOLUL VI

Revendicarea si adopţia

Art.39.
În termen de 14 zile, câinii capturaţi şi înregistraţi în evidenţele adăpostului public din Municipiul Marghita, pot fi revendicaţi sau adoptaţi după cum urmează:

a) în primele 7 zile lucrătoare de la data înregistrării în evidenţele adăpostului public din Municipiul Marghita, câinii pot fi revendicaţi de către proprietari;
b) după expirarea termenului prevăzut la lit.a) şi până la expirarea termenului de 14 zile lucrătoare, câinii pot fi revendicaţi sau adoptaţi de către persoane fizice sau juridice, din ţară sau din străinătate, în condiţiile prezentului regulament;
c) încredinţarea câinilor spre revendicare şi adopţie se face numai după ce aceştia au fost consultaţi de către medicul veterinar de liberă practică încadrat în cadrul Serviciului pentru gestionarea câinilor fără stăpân de pe raza teritorială a UAT Municipiul Marghita, deparazitaţi, vaccinaţi antirabic, sterilizaţi şi identificaţi prin microcipare. Câinii fără stăpân din adapostul public din Municipiul Marghita care nu aparţin rasei comune nu vor fi sterilizaţi în situaţia în care sunt revendicaţi sau adoptaţi;
d) Revendicarea şi adopţia câinilor din adăpostul public din Municipiul Marghita de către solicitanţi se fac pe baza unei declaraţii-angajament, al cărei model este prevăzut în Anexa nr. 3 şi Anexa nr.4 la prezentul regulament.
Art.40. 
Personalul instruit din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita are obligatia să înapoieze câinii revendicaţi imediat după înregistrarea și verificarea veridicitatii cererii de revendicare, potrivit programului de lucru din adăpostului public din Municipiul Marghita.

Art.41. 
Personalul instruit din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita are obligatia să se asigure că adopţia câinilor din adăpostul public din Municipiul Marghita se face cu respectarea cumulativă a următoarelor condiţii:

a)prezentarea de către adoptator a dovezii spaţiului, din care să rezulte condiţiile corespunzătoare de creştere şi adăpostire a câinilor;

b)prezentarea de către adoptator a dovezii resurselor materiale pentru creşterea şi întreţinerea câinilor;

c)prezentarea de către adoptator a acordului asociaţiilor de proprietari sau, după caz, a vecinilor, în cazul adoptării a mai mult de 2 câini;

d)înregistrarea, imediat după adopţie, a câinilor în Registrul de evidenţă a câinilor cu stăpân.
Art.42.
Serviciul pentru gestionarea câinilor fără stăpân de pe raza teritorială a UAT Municipiul Marghita are obligaţia, când dă spre revendicare şi adopţie câini, să îi înregistreze în Registrul de evidenţă a câinilor cu stăpân, gestionat de către Colegiul Medicilor Veterinari.

Art.43. 
Revendicarea câinilor fără stăpân se poate face pe toată perioada de acces a publicului în adăpostul public din Municipiul Marghita.

Art.44.
(1) Câinii fără stăpân din adăpostul public al Municipiului Marghita pot fi revendicati pe toata perioada de staţionare în adăpostul public. 
(2) În perioada celor 14 zile lucrătoare de staţionare a câinelui fără stăpân în adăpostul public, proprietarul care revendică câinele are prioritate în faţa persoanei care intenţionează să adopte acelaşi câine, chiar şi în cazul în care cererea de adopţie este anterioară cererii de revendicare.

(3) După expirarea primelor 7 zile lucrătoare de staţionare a cainelui în adăpostul public al Municipiului Marghita, în cazul în care câinele nerevendicat a fost deja adoptat, proprietarul are dreptul să recupereze câinele de la adoptator dacă dovedeşte că a fost în imposibilitate de a introduce cererea de revendicare în primele 7 zile lucrătoare.
Art.45.
Adopţia câinilor se face gratuit, pe baza declaraţiei - angajament al cărei model este prevăzut în Anexa nr. 3 şi Anexa nr.4 la prezentul regulament. Cererile de adopţie se adreseaza Serviciului pentru gestionarea câinilor fără stăpân de pe raza teritorială a UAT Municipiul Marghita si se pot introduce imediat ce câinele a fost cazat în adăpostul public, iar preluarea câinelui de către adoptator se poate face începând cu a 8-a zi lucrătoare din momentul cazării câinelui în adăpost, dacă acesta nu a fost revendicat.
Art.46.
În cazul în care câinele adoptat va fi ţinut într-un spaţiu deschis aflat pe proprietatea privată, adoptatorul trebuie sa facă dovada proprietăţii sau posesiei unei suprafeţe de teren care să permită amplasarea unor padocuri sau a unor cuşti, pe care o prezinta personalului din cadrul Serviciul pentru gestionarea câinilor fără stăpân de pe raza teritorială a UAT Municipiul Marghita, cu respectarea prevederilor art.6 alin.(4) şi alin.(6) din Normele metodologice de aplicare a Legii nr.205/2004 aprobate prin Ordinul preşedintelui Autorităţii Naţionale Sanitare Veterinare şi pentru Siguranţa Alimentelor şi al ministrului internelor şi reformei administrative nr. 31/523/2008.
Art.47.
În cazul în care câinele adoptat va fi adăpostit în locuinţa adoptatorului, acesta trebuie sa facă dovada existenţei unei suprafeţe locative de minimum 2,5 metri pătraţi pentru fiecare câine adoptat, dovada care va fi prezentata personalului din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita.

Art.48.
(1) Persoana care adoptă mai mult de 2 câini din adăpostul public din Municipiul Marghita şi îi adăposteşte într-un bloc de locuinţe în care există constituită o asociatie de proprietari, trebuie să prezinte personalului din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita, la momentul depunerii cererii de adopţie, și acordul asociaţiei de proprietari.

(2) În cazul în care persoana care adoptă mai mult de 2 câini din adăpostul public din  Municipiul Marghita şi îi adăposteşte într-un imobil în care locuiesc mai multe persoane, altul decât bloc de locuinţe prevăzut la art.48 alin.(1), trebuie să prezinte personalului din cadrul  Serviciului pentru gestionarea câinilor fără stăpân de pe raza teritorială a UAT Municipiul Marghita, în momentul depunerii cererii de adopţie, şi acordul vecinilor.
Art.49.
Asociaţiile şi fundaţiile pentru protecţia animalelor care deţin adăposturi, precum şi persoanele fizice şi juridice cu sediul sau domiciliul în străinatate, care intenţionează să adăpostească animalele adoptate din adapostul public pentru câini fără stăpân din Municipiul Marghita în afara ţării, sunt exceptate de la obligaţia prezentării acordului vecinilor.

CAPITOLUL VII
Adopţia la distanţă a câinilor fără stăpân din adăpostul public al Municipiul Marghita. Prelungirea perioadei de staţionare în adăpost a câinilor nerevendicaţi, neadoptaţi direct şi neadoptaţi la distanţă

Art.50.
(1) Începând cu a 8-a zi de staţionare a câinilor fără stăpân în adăpostul public din Municipiul Marghita, aceştia pot fi adoptaţi la distanţă de către persoane fizice şi juridice din ţară şi din străinătate. 
(2) Adopţia la distanţă se realizează prin completarea unei declaraţii - angajament al cărei model este prevăzut în Anexa nr. 6 la prezentul regulament, formular care poate fi completat şi semnat şi în format electronic, fără a fi necesară prezenţa adoptatorilor.

(3) Personalul instruit din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita are obligaţia, cu privire la câinii adoptaţi la distanţă, să fie identificaţi, înregistraţi în Registrul de evidenţă a câinilor cu stăpân, deparazitaţi, vaccinaţi, sterilizaţi şi relocaţi în alte cuşti special destinate.

(4) După completarea formularului de adopţie la distanţă şi identificarea câinilor adoptaţi prin această procedură, personalul din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita are obligaţia să prelungească termenul de adăpostire al câinilor adoptaţi pe durata respectării de către adoptator a obligaţiilor materiale asumate prin declaraţia de adopţie la distanţă.

(5) Personalul instruit din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita este obligat să anunţe în termen de 2 zile lucrătoare adoptatorului la distanţă orice situaţie care intervine în starea de sănătate a câinelui adoptat.
Art.51.
(1) Persoanele care adoptă la distanţă câini fără stăpân suportă toate cheltuielile necesare pentru menţinerea câinilor în adăpostul public din Municipiul Marghita. Plata cheltuielilor de întreţinere, cu excepţia tratamentelor medicale, se face în avans pentru o perioadă de cel puţin 30 de zile.

(2) Cheltuielile de întreţinere în adăposturile publice a câinilor fără stăpân adoptaţi la distanţă se stabilesc prin hotarare a Consililui Local al Municipiului Marghita. La stabilirea sumei prevăzute la acest tip de cheltuieli se vor calcula prin deviz estimativ următoarele elemente de cost: hrana uscată, medicamente de uz veterinar, costuri de personal, utilităţi, materiale.

(3) Costurile eventualelor tratamente medicale se aduc la cunoştinţă adoptatorilor la distanţă de către personalul instruit din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita, înainte ca acestea să fie efectuate, iar decizia de a trata câinele şi, implicit, de a suporta costurile aferente tratamentelor medicale aparţine adoptatorului, care trebuie să şi-o exprime în termen de 24 de ore de la luarea la cunoştinţă a acestora, urmând ca acestea să fie achitate în termen de 5 zile de la finalizarea tratamentelor.

(4) Personalul instruit din cadrul Serviciului pentru gestionarea câinilor fără stăpân de pe raza teritorială a UAT Municipiul Marghita are obligaţia să utilizeze donaţiile efectuate de persoanele care adoptă la distanţă, numai pentru întreţinerea şi, dupa caz, tratarea câinilor adoptaţi prin această procedură.

(5) Adopţia la distanţă încetează dacă adoptatorul nu respectă, pentru o perioada de 14 zile lucrătoare consecutive, obligaţiile asumate prin declaraţia de adopţie la distanţă, sau dacă acesta nu comunică decizia de a trata câinele şi, implicit, de a suporta costurile aferente tratamentelor medicale în termenul prevăzut de 5 zile de la finalizarea tratamentelor.

(6) Numărul câinilor adoptaţi la distanţă de către o persoană nu este limitat.
(7) Personalul instruit din cadrul Serviciului pentru gestionarea câinilor fără stăpân din Municipiul Marghita va da curs cererilor de adopţie la distanţă în limita capacităţii de adăpostire.

(8) Până la ridicarea tuturor câinilor de pe teritoriul Municipiului Marghita, numărul celor adoptaţi la distanţă nu poate ocupa mai mult de o treime din locurile disponibile în adăpost.

(9) Pe perioada staţionării în adăpostul public din Municipiul Marghita, câinii fără stăpân adoptaţi la distanţă pot fi preluaţi oricând de către adoptatori sau pot fi adoptaţi în condiţiile prezentului regulament, cu acordul adoptatorului la distanţă.

(10) Serviciul pentru gestionarea câinilor fără stăpân din Municipiul Marghita poate prelungi cazarea peste perioada de 14 zile lucrătoare, pentru câinii care nu au fost revendicaţi, adoptaţi sau adoptaţi la distanţă, dacă există spaţii suficiente de cazare şi resurse financiare pentru întreţinerea lor.

(11) Prelungirea termenului de cazare a animalelor în adapostul public din Municipiul Marghita se face prin decizie a persoanei împuternicite de primarul Municipiului Marghita în acest sens, pentru fiecare câine în parte.

CAPITOLUL VIII
Participarea asociaţiilor şi fundaţiilor pentru protecţia animalelor la acţiunile de
capturare, adăpostire, deparazitare, vaccinare, sterilizare şi revendicare sau adopţie a câinilor fără stăpân din  Municipiul Marghita
Art.52. 
(1) Asociaţiile şi fundaţiile pentru protecţia animalelor interesate participă, prin reprezentanţii acestora, în baza unei solicitări scrise, la acţiunile de capturare, adăpostire, deparazitare, vaccinare, sterilizare şi revendicare sau adopţie a câinilor fără stăpân efectuate de către Serviciul pentru gestionarea câinilor fără stăpân din Municipiul Marghita.
(2) Serviciul pentru gestionarea câinilor fără stăpân din Municipiul Marghita înregistrează solicitările asociaţiilor şi fundaţiilor pentru protecţia animalelor pentru participarea la acţiunile prevăzute la alin (1).
(3) Reprezentanţii asociaţiilor şi fundaţiilor pentru protecţia animalelor care participă la examinarea medicală trebuie să aibă studii de specialitate în acest domeniu.
(4) Serviciul pentru gestionarea câinilor fără stăpân din Municipiul Marghita are obligatia să comunice informaţiile cu privire la acţiunile de capturare, adăpostire, deparazitare, vaccinare, sterilizare şi revendicare sau adopţie a câinilor fără stăpân asociaţiilor şi fundaţiilor pentru protecţia animalelor înregistrate care au solicitat participarea la acţiunile prevăzute la alin (1), prin mijloace electronice, care vor fi publicate și pe site-ul web al Municipiului Marghita .
(5) Activităţile prevăzute la alin. (1) se desfăşoară în absenţa reprezentanţilor asociaţiilor şi fundaţiilor pentru protecţia animalelor în următoarele situaţii:
a) nu există o solicitare formulată potrivit prevederilor alin. (2) şi (3) de către asociaţiile şi fundaţiile pentru protecţia animalelor;

b) reprezentanţii asociaţiilor şi fundaţiilor pentru protecţia animalelor interesate nu s-​au prezentat la locul şi în intervalul orar în care erau programate acţiunile respective.

(6) Reprezentanţii asociaţiilor şi fundaţiilor pentru protecţia animalelor care participa la activităţile prevăzute la alin. (1) au obligaţia de a nu perturba buna desfăşurare a activităţilor respective.

(7) În cazul în care există solicitări în ceea ce priveşte montarea unui sistem de monitorizare video cu redare on-line, streaming-live în spaţiile de cazare a câinilor din adăpostului public din Municipiul Marghita din partea unor persoane fizice sau juridice, care asigură pe cheltuiala proprie din punct de vedere material achiziţionarea, montarea şi funcţionarea acestora, Serviciul pentru gestionarea câinilor fără stăpân din Municipiul Marghita poate permite acest lucru. 

CAPITOLUL IX
Examinarea medicală a câinilor bolnavi incurabil
Art.53.
(1) Câinii fără stăpân cu semne clinice de boală sunt înregistraţi şi examinaţi medical cu prioritate la sosirea în adăpostul public din Municipiul Marghita. 
(2) Evaluarea stării de sănătate a câinilor fără stapân cazaţi în adăpostul public se face periodic, de câte ori este necesar.
(3) Medicul veterinar de liberă practică organizat în condiţiile legii, încadrat în  Serviciul pentru gestionarea câinilor fără stăpân din Municipiul Marghita, evaluează starea generală de sănătate a câinilor cazaţi în adăpostul public.

(4) Personalul instruit din cadrul Serviciului pentru gestionarea câinilor fără stăpân din Municipiul Marghita are obligatia să se asigure că documentele care dovedesc efectuarea examenelor medicale, precum şi rezultatele respectivelor examene sunt arhivate împreună cu fişa de observaţie a câinelui fără stăpân şi păstrate pentru o perioadă de minimum 3 ani.

(5) Câinii bolnavi incurabil sunt eutanasiaţi în termen de 48 de ore de la stabilirea diagnosticului, dacă nu sunt adoptaţi în această perioadă, în conditiile prezentului regulament.

(6) Reprezentanţii asociaţiilor şi fundaţiilor pentru protecţia animalelor interesate pot participa la examenul medical al câinilor, în baza unei solicitări scrise adresate Serviciului pentru gestionarea câinilor fără stăpân din Municipiul Marghita.
CAPITOLUL X

Eutanasierea câinilor fără stăpân şi neutralizarea cadavrelor

Art.54.
(1) Câinii diagnosticaţi cu boli incurabile în urma examenului medical efectuat pot fi eutanasiaţi în condiţiile prevăzute în prezentul regulament. In acest sens animalele bolnave incurabil, declarate ca atare, în urma unui examen medical, efectuat de medicul veterinar, examen la care pot asista reprezentanţi din partea organizaţiilor neguvernamentale pentru protecţia animalelor, în baza fişei de observaţie, vor putea fi eutanasiate de îndată.

(2) În cazul în care animalul diagnosticat cu o boală incurabilă este identificat, acesta poate fi eutanasiat numai cu permisiunea proprietarului.
(3) Este interzisă eutanasierea câinilor fără stăpân care nu suferă de boli incurabile înainte de expirarea termenului de 14 zile lucrătoare de la cazarea câinelui în adăpost.
Art.55.
(1) Câinii nerevendicaţi sau neadoptaţi pot fi eutanasiaţi, în baza unei decizii a persoanei împuternicite de primarul Municipiului Marghita în acest sens, în termenul stabilit prin această decizie. Termenul va fi stabilit avându-se în vedere capacităţile de cazare şi disponibilităţile bugetare. Acest termen poate fi modificat justificat.
(2) Decizia de eutanasiere se emite pentru fiecare câine în parte, după ce se constată că au fost parcurse toate etapele prevăzute de prezentul regulament.
(3) Până la îndeplinirea procedurii de eutanasiere, câinii pot fi revendicaţi sau adoptaţi.
(4) Decizia de eutanasiere a câinilor care nu au fost revendicaţi, adoptaţi, adoptaţi la distanţă sau menţinuţi în adăposturi după expirarea termenului de 14 zile lucrătoare de la cazarea acestora, va fi emisă prin completarea de către persoana responsabilă a unui formular special al carui model este prevazut în Anexa nr. 7  la prezentul regulament.
(5) Deciziile de eutanasiere se emit exclusiv pentru câinii fără stăpân din adăpostul public al Municipiului Marghita.
(6) Eutanasierea câinilor este efectuată numai de către medicul veterinar de liberă practică organizat în conditiile legii.

Art.56. 
(1) Colegiul Medicilor Veterinari întocmeşte liste ale medicilor veterinari de liberă practică organizaţi în condiţiile legii, care pot asista la procedurile de eutanasiere. 


(2) Listele în cauză, vor fi întocmite si postate pe site-ul web al Colegiului Medicilor Veterinari din Judetul Bihor.

(3) Asociaţiile şi fundaţiile pentru protecţia animalelor pot fi reprezentate la operaţiunile de eutanasiere de către medici veterinari precizaţi la art.56.
Art.57.
Adăpostul public din Municipiul Marghita va fi dotat cu cel puțin o sala de chirurgie sau cu mai multe, în functie de capacitate, cu respectarea normelor sanitare veterinare în vigoare, în care se vor desfăşura intervenţiile chirurgicale de castrare a animalelor, precum şi eutanasierea.
Art.58. 
Eutanasierea câinilor se face conform ghidului pentru eutanasierea animalelor, aprobat de către Colegiul Medicilor Veterinari, în conformitate cu recomandările Organizaţiei Mondiale pentru Sănătate Animală, cu respectarea prevederilor Legii nr.60/2004 privind ratificarea Convenţiei europene pentru protecţia animalelor de companie.
Art.59.
(1) Cadavrele câinilor eutanasiaţi, sau morţi din alte cauze în adăpostul public al Municipiului Marghita, vor fi transportate şi eliminate cu respectarea strictă a prevederilor Regulamentului (CE) nr.1069/2009 al Parlamentului European şi al Consiliului din 21 octombrie 2009 de stabilire a unor norme sanitare privind subprodusele de origine animală şi produsele derivate care nu sunt destinate consumului uman şi de abrogare a Regulamentului (CE) nr.1.774/2002 şi ale Ordinului preşedintelui Autorităţii Naţionale Sanitare Veterinare şi pentru Siguranţa Alimentelor nr.80/2005 pentru aprobarea Normei sanitare veterinare şi pentru siguranţa alimentelor privind stabilirea documentelor şi evidenţelor veterinare necesare în cadrul activităţii de neutralizare a deşeurilor de origine animală, cu modificările şi completările ulterioare.

(2) Adăpostul public din  Municipiul Marghita are obligatia sa detină un contract încheiat cu o unitate de ecarisare/neutralizare a cadavrelor, autorizată sanitar-veterinar. 

CAPITOLUL XI

Sterilizarea şi vaccinarea câinilor. Menţinerea igienei de către deţinători

Art.60. 
(1) Câinii fără stăpân din adapostul public din Municipiul Marghita, care nu aparţin rasei comune, nu vor fi sterilizaţi în situaţia în care sunt revendicaţi sau adoptaţi.

(2) Serviciul pentru gestionarea câinilor fără stăpân din Municipiul Marghita are obligaţia să sterilizeze câinii de rasă comună sau metişii revendicaţi, adoptaţi sau menţinuţi în adăpost, precum şi femelele gestante.

(3) Sterilizarea femelelor gestante, a femelelor revendicate, adoptate sau menţinute în adăpost se realizează cu prioritate.

(4) Sterilizarea câinilor fără stăpân de rasă comună sau metişi revendicaţi, adoptaţi sau menţinuţi în adapostul public din Municipiul Marghita, se realizează în mod obligatoriu; sterilizarea se va realiza prin orhidectomie pentru masculi şi ovariohisterectomie pentru femele.

(5) Prin excepţie de la prevederile alin.(4), sterilizarea se poate realiza şi chimic cu produse omologate în Uniunea Europeană

(6) Efectuarea operaţiunii de sterilizare este consemnată în carnetele de sanatate ale câinilor şi în Registrul de evidenţă al câinilor cu stăpân de către medicul veterinar de liberă practică.

(7) Este interzisă sterilizarea câinilor de rasă comună sau a metişilor a căror stare de sănătate nu permite efectuarea respectivei operaţii medicale, precum şi a câinilor utilitari.

(8) Motivele medicale ale exceptării câinilor de la sterilizare trebuie menţionate de medicul veterinar de liberă practică în carnetul de sănătate al câinelui şi în Registrul de evidenţă al câinilor cu stăpân.
CAPITOLUL XII

Identificarea câinilor din adăpostul public pentru câinii fără stăpân

din  Municipiul Marghita
Art.61.
(1) Administratorul adapostului public din Municipiul Marghita are obligaţia de a dota, a instrui şi a verifica personalul de specialitate privind procedura de verificare a identităţii câinilor capturaţi în spaţiile publice.

(2) Persoanele responsabile din cadrul adapostului public din Municipiul Marghita au obligaţia de a verifica, prin scanare cu un cititor, dacă animalul are implantat un microcip.

(3) În cazul depistării unui microcip, persoanele responsabile din cadrul adapostul public din Municipiul Marghita au obligaţia verificării codului de identificare afişat în Registrul de evidenţă a câinilor cu stăpân şi comunicării rezultatului obţinut administratorului adăpostului public.
(4) În baza informaţiilor obţinute din Registrul de evidenţă a câinilor cu stăpân, administratorul adapostul public din Municipiul Marghita are obligaţia informării proprietarilor privind regăsirea animalelor.

(5) Câinii adoptaţi/revendicaţi se identifică şi se înregistrează în Registrul de evidenţă a câinilor cu stăpân în conformitate cu prevederile legale, după emiterea deciziei de revendicare/adopţie, prin eliberarea unui carnet de sănătate în care sunt înscrise datele de identificare ale câinelui, datele de identificare ale proprietarului şi acţiunile sanitar-veterinare efectuate.

(6) Activitatea descrisă la alin. (5) se efectuează de către medicii veterinari de liberă practică organizaţi în condiţiile legii care au contractat activităţile veterinare din cadrul adapostului public din Municipiul Marghita, conform prevederilor legale si a prezentului regulament.

Art.62.
În vederea verificării în Registrul de evidenţă a câinilor cu stăpân a câinilor capturaţi, persoanele responsabile din cadrul adăpostului public din Municipiul Marghita vor accesa Registrul de evidenţă a câinilor cu stăpân, conform procedurilor CMV.
Art.63.
(1) Persoanele sunt obligate să adopte din adapostul public din Municipiul Marghita doar animale identificate şi înregistrate în Registrul de evidenţă a câinilor cu stăpân, cu acţiunile sanitar-veterinare efectuate conform prevederilor legale, pentru care s-a eliberat un carnet de sănătate valid.

(2) Adapostul public din Municipiul Marghita, în cazul în care deţine câini adoptaţi la distanţă, este proprietarul de drept al animalelor şi are obligaţia de a respecta cerinţele privind identificarea şi înregistrarea în Registrul de evidenţă a câinilor cu stăpân a animalelor cazate în acest scop.

(3) Persoanele care fac dovada ca îndeplinesc toate conditiile necesare pentru adoptia unuia sau mai multor câini și care sunt trecute ca și proprietari ai câinilor în Registrul de evidenta a câinilor cu stăpân, au obligatia să-și asume întreaga responsabilitate pentru câinii adoptati. Renuntarea la câinii se face prin aducerea acestora la adapost și nu prin eliberarea acestora pe domeniul public al municipiului.
(4) Este interzisa adoptarea de câinii si eliberarea ulterioara a  acestora pe domeniul public al municipiului.
Art.64.
Câinii din adapostul public al Municipiului Marghita se identifică şi se înregistrează, în momentul adopţiei, înainte de a părăsi adăpostul public, conform prezentului regulament.
CAPITOLUL XIII
Evidenţele obligatorii în adăpostul public pentru câinii fără stăpân

din  Municipiul Marghita
Art.65. 
(1) Personalul instruit din cadrul Serviciului pentru gestionarea câinilor fără stăpân din Municipiul Marghita are obligatia ca la sediul adapostului să tină o evidenţă a tuturor tratamentelor medicale efectuate şi a numarului de animale moarte.

(2)  În registre speciale, vizate de medicul veterinar de liberă practică, se vor consemna în mod obligatoriu următoarele datele: numărul unic de identificare, data şi locul capturării, data şi ora cazării în adăpost, caracteristicile individuale ale animalului, numărul de câini fără stăpân prinşi, revendicaţi, adoptaţi, menţinuţi în adăpost, adoptaţi la distanţă, eutanasiaţi, motivul eutanasierii, substanţa utilizată pentru eutanasiere, numele persoanei care realizează eutanasierea, numărul de identificare, numarul fişei de adopţie, data deparazitării, data vaccinării antirabice, data sterilizării, precum şi persoanele care au instrumentat manoperele respective.

(3)  Registrele speciale în care sunt consemnate datele prevăzute la alin. (2) sunt gestionate conform procedurilor stabilite de către Autoritatea Naţională Sanitară Veterinară şi pentru Siguranţa Alimentelor.
Art.66. 
(1) Personalul instruit din cadrul Serviciului pentru gestionarea câinilor fără stăpân din Municipiul Marghita va asigura la sediul adăpostului public pentru câinii fără stăpân existenta şi următoarele evidenţe: registru consum medicamente, registru imunologic, registru consum toxice, registru gestionare substanţe utilizate pentru eutanasiere şi acte de dezinfecţie.

(2) Adăpostul public pentru câinii fără stăpân din Municipiul Marghita are obligaţia sa respecte prevederile Ordinului preşedintelui Autorităţii Naţionale Sanitar-Veterinare şi pentru Siguranţa Alimentelor nr. 80/2005 pentru aprobarea Normei sanitare veterinare şi pentru siguranţa alimentelor privind stabilirea documentelor şi evidenţelor veterinare necesare în cadrul activităţii de neutralizare a deşeurilor de origine animală, cu modificările şi completările ulterioare.
Art.67. 
Personalul instruit din cadrul Serviciului pentru gestionarea câinilor fără stăpân din Municipiul Marghita are obligatia să păstreze Registrele speciale si Registrele de evidentă pe o perioadă de cel puţin 3 ani şi vor fi puse la dispoziţia autorităţilor competente atunci când se efectuează inspecţiile oficiale sau la cererea acestora.
CAPITOLUL XIV
Finanţarea Serviciului pentru gestionarea câinilor fără stăpân

din  Municipiul Marghita
Art.68.
Finanţarea cheltuielilor curente de funcţionare şi exploatare a Serviciului pentru gestionarea câinilor fără stăpân din Municipiul Marghita, reprezentând cheltuieli de personal, cheltuieli cu întreţinerea şi funcţionarea adăpostului public pentru câinii fără stăpân din Municipiul Marghita, cheltuieli privind activitatea de capturare şi transport a câinilor, cheltuieli privind deparazitarea, vaccinarea, sterilizarea, eutanasierea, identificarea şi înregistrarea tuturor câinilor fără stăpân din Municipiul Marghita, se asigură de către Consiliul Local al Municipiului Marghita prin alocarea fondurilor financiare.
Art.69.
Finanţarea şi realizarea investiţiilor aferente Serviciului pentru gestionarea câinilor fără stăpân din Municipiul Marghita reprezentând cheltuielile cu realizarea adăpostului pentru câini, respectiv cu dotarea cu mijloace de transport şi dotări necesare capturării şi transportului câinilor fara stapan, se asigură de către Consiliul Judetean Bihor și Consilul Local al Municipiul Marghita prin alocarea fondurilor financiare necesare, conform protocoalelor încheiate.
CAPITOLUL XV

Dispoziţii finale
Art.70.
Serviciul pentru gestionarea câinilor fără stăpân din Municipiul Marghita are obligaţia de a raporta trimestrial Direcţiei Sanitar Veterinare şi pentru Siguranţa Alimentelor a judeţetului Bihor, numărul de câini capturaţi, revendicaţi, adoptaţi, adoptaţi la distanţă, menţinuţi în adăpostul public şi eutanasiaţi. 

Art.71.
Serviciului pentru gestionarea câinilor fără stăpân din Municipiul Marghita, odată cu fiecare reevaluare a numărului de câini fără stăpân din Municipiul Marghita, raportează situaţia la zi Direcţiei Sanitar Veterinare şi pentru Siguranţa Alimentelor a judeţetului Bihor.

Art.72.
Sunt interzise orice activităţi ce au drept scop perturbarea sau blocarea bunei desfăşurări a acţiunilor întreprinse de personalul instruit din cadrul Serviciului pentru gestionarea câinilor fără stăpân din Municipiul Marghita, în conformitate cu prezentul regulament. 
CAPITOLUL XVI
Răspunderea juridică

Art.73.

Constituie contravenţii următoarele fapte din prezentul regulament si se sancţionează după cum urmează:

· nerespectarea dispoziţiilor prevăzute la art.32, alin. a,b,c,d,e,f cu amendă de la 5.000 lei la 10.000 lei;

· nerespectarea dispoziţiilor prevăzute la art.25 alin.(4) literele a, b si art.72 cu amendă cuprinsă între 300 şi 600 lei.
Art.74.
Constatarea contravenţiilor şi aplicarea sancţiunilor din prezentul regulament se fac, după caz, de persoane împuternicite, potrivit atribuţiilor de serviciu, din cadrul Autorităţii Naţionale Sanitare Veterinare şi pentru Siguranţa Alimentelor, Ministerului Afacerilor Interne, precum şi de împuterniciti în acest sens ai primarului Municipiului Marghita.
Art.75.
Contravenţiilor prevăzute la art.74 le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor.
Art.76.
Taxele pentru serviciile aferente câinilor revendicați și capturați din unitatile administrativ-teritoriale ale Judetului Bihor sunt:

-   cazare câini revendicati - 100 lei/săptămână

-  capturare câinii fără stăpân din unitatile administrativ-teritoriale ale Judetului Bihor - 150 lei/câine;
- transportul câinilor fără stăpân din unitatile administrativ-teritoriale ale Judetului Bihor - 2,5 lei/Km;
- cheltuieli materiale si proceduri medicale (vaccin antirabic si deparazitare) – 60 lei/câine;
- sterilizare - 200 lei/câine;
- taxa depozitare în Adăpost Oradea - 500 lei.

Art.77.
Prezentul Regulament a fost aprobat prin Hotărârea Consiliului Local al Municipiului Marghita nr…….. din ……… şi poate fi modificat doar prin hotărâre a consiliului local.
Art.78.
Anexele 1, 2, 3, 4, 5,6, 7, 8 si 9 fac parte integrantă din prezentul Regulament.
Anexa nr.1
CONDIŢII MINIME pentru funcţionarea adăpostului public din MUNICIPIUL MARGHITA
A. Cazarea animalelor în adapostul public al Municipiului Marghita
1. Animalele din adapostul public al Municipiului Marghita trebuie sa fie separate pentru a se reduce stresul asupra lor şi pentru a controla bolile.

2. Animalele vor fi separate pe următoarele criterii:

a) stare de sănătate; 
b) vârsta;

c) sex;

d) grad de agresivitate;

e) mamele care alăptează vor fi cazate împreună cu puii.

3. Pardoselile trebuie să fie în pantă, cu scurgerea spre exterior sau în canalizare, pentru a împiedica acumularea apei pe zonele de acces. Pardoselile trebuie să fie făcute din materiale care pot fi uşor curăţate şi dezinfectate.

4. Pereţii dintre custi trebuie sa aibă cel puţin 185 cm înălţime şi trebuie sa împiedice scurgerea apei şi a dejectiilor de la o cusca la alta.

5. Materialele utilizate pentru pereţii custilor pot fi următoarele:

a) cărămida tencuita şi vopsita;

b) metal incastrat în beton; c)beton; d)plasa de sarma.

6. Deasupra pereţilor despartitori se pune o plasa de sarma cu înălţimea de 60 cm.

7. Custile exterioare pot fi confecţionate din plasa pe stâlpi metalici sau din lemn.

8. Adapostul trebuie sa aibă drenaj şi instalaţii corespunzătoare pentru depozitarea încărcăturii de deşeuri zilnice. Drenarea existentă la fiecare teren de alergare trebuie sa împiedice contaminarea cu urina sau cu fecale a altor terenuri de alergari.

9. Trebuie să existe un control în ceea ce priveşte încălzirea, ventilaţia şi umiditatea corespunzătoare, în vederea asigurării confortului animalelor.

10. In toate zonele cu custi trebuie sa existe un mijloc de circulare a aerului fie cu ajutorul ventilatoarelor de evacuare, fie cu ajutorul unor ferestre care sa poată fi deschise.

11. Custile exterioare trebuie sa fie acoperite în mod obligatoriu. Toate terenurile de alergare în aer liber, în cazul în care acestea exista, trebuie sa fie dotate cu gard şi porţi cu lacate pentru a împiedica îndepărtarea neautorizata a câinilor.

B. Spaţiile pentru adăpostire şi pentru intervenţii medicale din adapostul public al Municipiului Marghita
1. Custile individuale trebuie să corespundă următoarelor standarde minime:

a) pentru câinii de talie mare: 120 cm x 160 cm sau 1,92 mp;

b) pentru câinii de talie mijlocie: 110 cm x 148 cm sau 1,92 mp;

c) pentru câinii de talie mica: 91 cm x 122 cm sau 1,10 mp;

d) custile comune nu trebuie sa adaposteasca mai mult de 4 câini pe o suprafaţa de 6,5 mp.

2. Locurile imprejmuite trebuie sa aibă următoarele dotări:

a) sa existe apa potabilă în permanenta;

b) vasele de apa sa fie curate şi dezinfectate zilnic şi întotdeauna înaintea aducerii unui nou animal în cusca;

c) vasele pentru alimentare sa fie aşezate astfel încât câinii sa nu poată urina sau defeca în ele şi sa poată fi curaţate şi dezinfectate uşor;dacă spaţiile nu sunt incalzite, se pun în mod obligatoriu scânduri pentru odihna şi culcuşuri;

d) pentru culcusurile câinilor tineri se vor folosi paturi, prosoape, cutii de carton, care pot fi curaţate şi dezinfectate uşor.

Trebuie sa fie asigurat suficient spaţiu pentru ca personalul sa lucreze comod. 
3. Spaţiul pentru primire trebuie sa fie corespunzător acţiunilor de adopţie.

4. Sala pentru eutanasie şi locul de depozitare a cadavrelor nu vor fi accesibile publicului, iar pentru cadavre se vor folosi saci de plastic.

5. Adapost public din Municipiul Marghita va fi dotat cu o sala de chirurgie sau cu mai multe, în funcţie de capacitate, cu respectarea normelor sanitare veterinare în vigoare. In aceste sali se vor desfăşura intervenţiile chirurgicale de castrare a animalelor, precum şi eutanasierea.

C. Controlul bolilor din adăpostul public al  Municipiului Marghita
1. Zilnic fiecare animal va fi examinat clinic, iar orice eveniment medical va fi înregistrat în fişa individuală şi în registrul central.

2. Examinarea se va face de către medicul veterinar al adapostului sau în lipsa acestuia, de către tehnicianul veterinar.

3. Se va instrui fiecare membru al personalului sa recunoască semnele de boala şi sa le aducă la cunoştinţa personalului veterinar.

D. Hranirea câinilor şi curăţenia adapostului public din Municipiul Marghita
1.  Căteii în vârsta de 6 - 12 săptămâni vor fi hrăniti de 3 ori pe zi, câinii în vârsta de peste 12 săptămâni până la 12 luni vor fi hraniti de doua ori pe zi, iar câinii peste un an vor fi hraniti o data pe zi.

2. Hrana trebuie sa fie întotdeauna proaspătă și va fi administrată individual şi supravegheat.

3. Toate custile, boxele şi spaţiile închise vor fi spalate şi dezinfectate zilnic.

4. Fiecare spaţiu de cazare va fi curăţat şi dezinfectat înainte de intrarea unui nou animal.
5. În timpul curăţeniei se va evita contactul apei sau al dezinfectantului cu animalele.

E. Vehiculele

1. Adapostul public din Municipiul Marghita trebuie sa aibă unul sau mai multe vehicule pentru transportul câinilor.

2. Vehiculele trebuie sa ofere câinilor siguranţa, securitate, protecţie împotriva intemperiilor naturii şi aerisire adecvată. Fiecare caine trebuie sa aibă o cusca separată. Trebuie sa existe o cusca separată pentru câinii morţi şi pentru câinii bolnavi.

3. Vehiculele trebuie sa fie curate şi vizibil marcate cu denumirea Serviciului de gestionare a câinilor fără stăpân şi cu toate datele și informațiile prevăzute în acest sens de prezentul regulament.

4. Vehiculul trebuie sa posede următorul echipament: plasa, scara, custi metalice sau din fibra de sticla, instrumente pentru prindere, trusa de prim-ajutor.

5. Soferii vehiculelor trebuie sa fie instruiti sa acorde ajutor câinilor bolnavi şi răniţi.

6. Se interzice efectuarea eutanasiei în vehicule de transport pentru câini, dar se permite tranchilizarea câinilor în suferinta.

Anexa nr.2

NORME 

privind capturarea şi transportul câinilor in adăpostul public din Municipiul Marghita
A.Capturarea câinilor din Municipiul Marghita
1. Capturarea câinilor se va face de către Personalul instruit din cadrul Serviciului pentru gestionarea câinilor fără stăpân din Municipiul Marghita care trebuie sa fie format din persoane instruite în acest sens.

2. Capturarea câinilor nu se va face prin aplicarea unui tratament brutal. Persoanele care captureaza câinii fără stăpân vor fi în mod obligatoriu vaccinate antirabic.

3. Personalul instruit din cadrul Serviciului pentru gestionarea câinilor fără stăpân din Municipiul Marghita care captureaza câinii vor lucra în echipe de câte doi plus soferul mijlocului de transport şi vor purta echipament de protecţie adecvat.

4. Personalul calificat poate captura câinii cu crose speciale sau cu plase. Pentru capturarea câinilor se vor folosi crosele speciale formate din tije din aluminiu, având la capăt o bucla care poate sa gliseze sau care se poate strânge în jurul gatului câinelui, pentru a permite persoanei calificate sa ţină cainele la distanta şi sa îl poată manipula. Bucla trebuie fixată la largimea dorita, pentru a se evita strangularea câinelui, mecanismul de declanşare rapida fiind utilizat pentru eliberarea cainelui în caz de urgenta sau atunci când este pus într-o cusca. De asemenea, câinii mai pot fi capturati cu ajutorul custilor-capcana, în care se introduce mancare şi care sunt dotate cu usi mobile care cad după intrarea cainelui în cusca, aflate pe sol şi apoi încărcate în autovehicul.

5. Câinii foarte agresivi, situaţi în spaţii inaccesibile sau suspecţi de a fi turbaţi, pot fi imobilizaţi prin metode adecvate, cu respectarea legislaţiei sanitar-veterinare.

6. Se vor utiliza hidroclorura de ketamina şi xylazina. Injectarea pe cale intramusculara a celor doua produse în asociere este recomandată pentru câini, având un efect rapid, aproximativ 5 minute, şi fiind puţin periculoasa pentru trecatori.

7. O alta asociere de produse foarte eficienta - etorfina cu acepromazina - poate fi folosită cu respectarea legislaţiei în vigoare.

8. Armele de captura nu pot fi utilizate pentru capturarea cateilor, aceştia putând fi răniţi grav.
B.Transportul câinilor

1 .Câinii docili (care au un comportament care nu prezinta simtomele unui caine agresiv sau periculos) pot fi transportaţi pana la adaposturi în vehicule închise de tip camioneta. Câinii se vor transporta în custi individuale.

2. Se va utiliza un sistem care sa reducă la minimum manipularea directa a animalului.

3. Custile pentru transportul animalelor trebuie sa fie alese în funcţie de talia animalului. Cusca trebuie sa fie întotdeauna mai lungă decât corpul animalului. Aceste custi trebuie sa fie fabricate din materiale solide pentru a rezista la uzura. Se pot utiliza şi custi din material plastic.

4. Vehiculele trebuie sa fie bine ventilate şi sa protejeze animalele împotriva intemperiilor naturii.

Anexa nr.3

FORMULAR DE REVENDICARE/ADOPŢIE

Serviciul pentru gestionarea câinilor fără stăpân din Municipiul Marghita 

Adresa: ...............................
Telefon: ......................................
DECLARAŢIE-ANGAJAMENT

nr
/
Subsemnatul/Subsemnata,……………………………….., domiciliat/domiciliată în ……………………., str…………………………… nr……, bl….. et…… ap….., sc….. judeţul………………….telefon………………….., posesor/posesoare al/a BI/CI seria…….nr………….eliberat/eliberată de…………………..
la data de………………..
, mă angajez să revendic/să adopt câinele cu numărul de identificare………… sau microcipat cu numărul………………., trecut în carnetul de sănătate, adăpostit de Serviciul pentru gestionarea câinilor fără stăpân din Municipiul Marghita, devenind proprietarul/proprietara acestuia, în următoarele condiţii:

1. să respect normele de îngrijire şi hrănire a câinelui;

2. să prezint periodic câinele la medicul veterinar, în cazul în care se impune intervenţia acestuia sau pentru a fi vaccinat antirabic;

3. să anunţ Serviciul pentru gestionarea câinilor fără stăpân din Municipiul Marghita, în cazul decesului, furtului, pierderii sau al înstrăinării acestuia, în termen de 15 zile;

4. să nu abandonez câinele, să îl controlez, să îl supraveghez, iar, în cazul în care nu îl mai doresc, să îl predau Serviciului pentru gestionarea câinilor fără stăpân din Municipiul Marghita;

5. să permit reprezentanţilor Serviciului pentru gestionarea câinilor fără stăpân din Municipiul Marghita să monitorizeze câinele adoptat;

6. câinele va fi crescut şi adăpostit la următoarea adresă: ...........................................................
7. orice schimbare de locaţie mai mare de 15 zile va fi comunicată telefonic Serviciului de unde s​a făcut adopţia.

Declar totodată că deţin un număr de
câini/nu deţin niciun câine.

 Data

Semnătura revendicatorului/adoptatorului,
.........................................................................
Semnătura reprezentantului

Serviciului de gestionare a câinilor fără stăpân din  Municipiul Marghita
........................................................

Anexa nr.4

FORMULAR DE REVENDICARE/ADOPŢIE
Serviciul pentru gestionarea câinilor fără stăpân din  Municipiul Marghita
Adresa: .......................................                                            
Telefonul:......................................
DECLARAŢIE-ANGAJAMENT
nr/........................
Subscrisa ................
, cu sediul în
, str..............
 nr....................., sectorul/judeţul
, telefon
, înregistrată la
sub nr.
, reprezentată de
, în calitate de
, legitimat/legitimată cu BI/CI seria
nr
, eliberat/eliberată de
la data de
, se angajează să revendice/adopte câinele cu numărul de identificare
 sau microcipat cu numărul
, trecut în carnetul de sănătate, adăpostit de Serviciul de gestionare a câinilor fără stăpân, în următoarele condiţii:

1. să respect normele de îngrijire şi hrănire a câinelui;

2. să prezint periodic câinele la medicul veterinar, în cazul în care se impune intervenţia acestuia sau pentru a fi vaccinat antirabic;

3. să anunţ Serviciul pentru gestionarea câinilor fără stăpân din Municipiul Marghita în cazul decesului, furtului, pierderii sau al înstrăinării acestuia;

4. să nu abandonez câinele, să îl controlez, să îl supraveghez, iar, în cazul în care nu îl mai doresc, să îl predau Serviciului pentru gestionarea câinilor fără stăpân din Municipiul Marghita;

5. să permit reprezentanţilor Serviciului pentru gestionarea câinilor fără stăpân din Municipiul Marghita să monitorizeze câinele adoptat;

6. câinele va fi crescut şi adăpostit la următoarea adresă:
;

orice schimbare de locaţie mai mare de 15 zile va fi comunicată telefonic Serviciului de unde s​a făcut adopţia.

Declar totodată că deţin un număr de
câini/nu deţin niciun câine.

Data


Semnătura revendicatorului/adoptatorului,
................................

Semnătura reprezentantului Serviciului de gestionare a câinilorără stăpân,
............................................

Anexa nr.5

FORMULAR INDIVIDUAL DE CAPTURARE
Serviciul pentru gestionarea câinilor fără stăpân din Municipiul Marghita 

Adresa: ...............................
Telefon: ......................................
1. Informaţii despre câine

a. Numărul de identificare (dacă există)

b. Rasa

c. Sex : M
F

d. Culoare:

e. Semne particulare

f. Talie: q Mică (sub 10 kg)

· Mijlocie (11-20 kg)

· Mare: (peste 20 kg)

f. Stare generalăD
foarte proastă

· proastă

· moderată

· bună

· foarte bună

2. Informaţii privind capturarea:

a. ZiLunaAn

b. Locul capturării: Zona/cartierStrada

c. Ora capturării:

3. Informaţii privind echipa de capturare

Indicativ mijloc de transport


NumePrenume

Semnătura,
Anexa nr. 6
Serviciul pentru gestionarea câinilor fără stăpân din Municipiul Marghita 

Adresa: ...............................
Telefon: ......................................
DECLARAŢIE-ANGAJAMENT PRIVIND ADOPŢIA LA DISTANŢĂ

Nr
/

· Persoană juridică

Subscrisa, 
, cu sediul în 
, str.


 nr
, sectorul/judeţul 
, telefon 
, adresă de poştă electronică
, înregistrată la
sub nr
,

reprezentată de 
, în calitate de 
, legitimat/legitimată cu

BI/CI seria
nr
, eliberat/eliberată de
 la data de ........................,
· Persoană fizică

Subsemnatul, 
, cu domiciliul în 
, str. 
nr
, sectorul/judeţul
, telefon
, adresă de poştă electronică
, legitimat/legitimată cu BI/CI seria 
 nr.
, eliberat/eliberată de
 la data de
,

se angajează să adopte la distanţă câinele cu numărul de identificare


sau microcipat cu numărul 
, trecut în carnetul de sănătate, adăpostit de

Serviciul specializat pentru gestionarea câinilor fără stăpân, în următoarele condiţii:

1. Va suporta cheltuielile de întreţinere în adăpostul public stabilite prin hotărâre a consiliului local.

2. Câinele adoptat la distanţă poate fi preluat oricand de către adoptator sau poate fi adoptat direct cu acordul adoptatorului la distanţă.
3. În cazul nerespectării de către adoptator, pe o perioadă de 14 zile lucrătoare consecutive, a condiţiilor asumate la punctul 1, adopţia la distanţă va înceta de drept.
Data


Semnătura adoptatorului la distanţă,
............................................

Semnătura reprezentantului Serviciului specializat pentru gestionarea câinilor fără stăpân
......................................................


Anexa nr.7
Serviciul  pentru gestionarea câinilor fără stăpân din Municipiul Marghita 

Adresa: ...............................
Telefon: ......................................
DECIZIE PRIVIND EUTANASIEREA 
Nr........ / .........................
Având în vedere expirarea termenului de 14 zile lucrătoare de la data capturării, în conformitate cu prevederile Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân, aprobată cu modificări şi completări prin Legea nr. 227/2002, cu modificările şi completările ulterioare, în care câinele nu a fost revendicat, adoptat, adoptat la distanţă, sau menţinut în adăpost, prin prezenta se

decide eutanasierea în termen de
a câinelui cu număr unic de identificare 
 sau microcipat cu numărul………………. capturat de către Structura publică pentru gestionarea câinilor fără stapân în data de


Data

Împuternicitul primarului,

Nume şi prenume 
Semnătura

Anexa nr.8
Serviciul  pentru gestionarea câinilor fără stăpân din Municipiul Marghita 

Adresa: ...............................
Telefon: ......................................
INFORMAŢII MINIME PRIVIND CÂINELE
FĂRĂ STĂPÂN INTRAT ÎN ADĂPOSTUL PUBLIC DIN  MUNICIPIUL MARGHITA
Informaţii despre câine (conform Formularului individual de capturare)

Informaţii privind capturarea şi echipa de capturare (conform Formularului individual de capturare)
· Informaţii privind cazarea numărul unic de identificare atribuit la intrarea în adăpost;

(1) data şi ora cazării în adăpost;

(2) caracteristicile individuale ale animalului; 

(3) numărul unic al cuştii;

(4) starea de sănătate a animalului

clinic sănătos □

semne clinice □

· Informaţii privind eutanasierea

(1) motivul eutanasierii;

(2) substanţa utilizată pentru eutanasiere;

(3) numele persoanei care realizeaza eutanasia;

· Informaţii referitoare la adopţie

(1) nr. de identificare;

(2) numărul fişei de adopţie;

· Informaţii medicale

(1) data deparazitării;

(2) data vaccinării antirabice;

(3) data sterilizării;

(4) persoanele care au instrumentat manoperele

Anexa nr.9
Serviciul  pentru gestionarea câinilor fără stăpân din Municipiul Marghita 

Adresa: ...............................
Telefon: ......................................
TABEL INDIVIDUALIZARE ȚARC/CUŞCĂ
                        PREŞEDINTE DE ŞEDINŢĂ 



               CONTRASEMNEAZĂ

